stanford-oval/wikipedia huggingface dataset:
Lars Emil von Haartman

Lars Emil von Haartman (19. heinäkuuta 1833 Piikkiö – 23. lokakuuta 1906) oli suomalainen eversti, tilanomistaja ja moninkertainen valtiopäivämies.
Von Haartmanin vanhemmat olivat lääketieteilijä, ylijohtaja Carl Daniel von Haartman ja Maria Helena Rosina Franzén ja puoliso Antoinette Hackman (k. 1898), kauppaneuvos Johan Fredrik Hackmanin tytär. Von Haartman kävi kaartinjunkkarikoulun Pietarissa ja tuli 1852 vänrikkinä henkikaartin Izmailovon rykmenttiin, jonka palveluksesta hän erosi everstinä 1868. Hän ryhtyi sitten maanviljelijäksi Lauritsalassa, mutta omisti myöhemmin myös Königstedtin kartanon Helsingin maalaiskunnassa ja tiloja myös Varsinais-Suomessa.
Von Haartman oli aatelissäädyssä edustaja kaikilla valtiopäivillä 1880-luvun alusta, eli 1882, 1885, 1888, 1891, 1894, 1897, 1899, 1900, 1904–1905 ja 1905–1906.
Lastinki

Lastinki (engl. lasting, kestävä), aiemmin kalmanki, on satiini- tai toimikaskudoksinen tiheä kampalankakangas.
Se on yleensä tummaa tai mustaa. Sitä käytetään esimerkiksi huonekalukankaiksi, naisten kenkiin, liiveihin ja kaulanauhoiksi. Sitä on kudottu myös puuvillaloimeen, jolloin se on edullisempaa. Nimitystä lastinki on käytetty toisinaan myös tummista puuvillamoleskeista.
Lempäälän jäähalli

| Lempäälän jäähalli |
| --- | --- |

Rakennuksen tiedot
Sijainti:  Urheilukatu 5, 37550 Lempäälä
Avattu:  1995
Laajennettu:  2008 2018
Kenttä:  jää
Aiemmat nimet:  Xerox-areena (1998–2007) Masku-areena (2007–2018)
Käyttäjät
 Lempäälän Kisa Pahalampi 
Katsojakapasiteetti
 1500 
Lisää rakennusartikkeleitaArkkitehtuurin teemasivulla
Lempäälän jäähalli, markkinointinimeltään Kiekkobussi-areena, on Lempäälässä sijaitseva jäähalli, joka toimii Suomisarja-joukkue Lempäälän Kisan ja rullakiekkojoukkue Pahalammen kotihallina. Se on rakennettu vuonna 1995.
Areena on osa Hakkarin liikuntakeskusta, johon kuuluvat myös tennis- ja urheilukentät, liikuntahalli sekä pururata. Areenan nimi oli vuosina 1998–2007 Xerox-areena ja vuosina 2007–2018 Masku-areena.
Halli on nykyään Mestiksen katsomokapasiteetiltaan pienin jäähalli, siihen mahtuu vain 900 katsojaa, mutta kaudella 2015–2016 halli peruskorjataan ja laajennetaan ja tuolloin halliin pitäisi mahtua vähintään 1500 katsojaa.[lähde? ]
Lempäälän jäähallin yleisöennätys on 810 katsojaa, joka syntyi Ilves-Ässät pelissä vuonna 2011.[lähde? ]
Vuoden 2019 jääkiekon MM-kisojen jälkeen hallin nimeksi muutettiin väliaikaisesti Mörkö-areena.
Kuusamon kihlakunta

Kuusamon kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Kuusamon kaupunki (kaupunki-nimitys vuodesta 2000 lähtien). Kihlakunta sijaitsi Oulun läänissä.
Lana Jurčević

Lana Jurčević esiintymässä vuonna 2008.
Lana Jurčević (s. 7. marraskuuta 1984 Zagreb) on kroatialainen laulaja. Hänen debyyttialbuminsa Lana ilmestyi vuonna 2002. Hän on työskennellyt muun muassa Milana Vlaovićin, Nikša Bratošin, Ante Pecotićin, Muc Softićin ja Severinan kanssa. Jurčevićin kappale ”Ovo nije istina” voitti 24sata-palkinnon Kroatian radiofestivaaleilla (Hrvatski Radijski Festival) vuonna 2005.
Diskografia

Lana (2002)
1 Razlog (2006)
Volim biti zaljubljena (2008)
Pobjede i porazi (2012)
Tabu (2017)
Aiheesta muualla

Kuvia tai muita tiedostoja aiheesta Lana Jurčević Wikimedia Commonsissa
Viralliset kotisivut (Arkistoitu – Internet Archive)
Kymmenen avataran aarre (Aku Ankka)

Tarinan englanninkielisen julkaisun ensimmäinen sivu vuodelta 1997.
Kymmenen avataran aarre (engl. The Treasure of the Ten Avatars) on Don Rosan käsikirjoittama ja piirtämä ankkatarina vuodelta 1995. Suomessa se on ilmestynyt kolmesti: kokoelmakirjoissa Kymmenen avataran aarre ja muita Don Rosan parhaita vuonna 2003 ja Don Rosan kootut 6 vuonna 2012, sekä Aku Ankka -lehden numeroissa 52–53 vuonna 2009.
Tarina edustaa perinteistä aarteenetsintäseikkailujen linjaa, jonka aloitti Carl Barksin klassinen tarina Vanhan linnan salaisuus (1948). Rosan tarinoille tyypilliseen tapaan tarina sisältää runsaasti taustatietoa hindulaisesta mytologiasta.
Avatarat

Tarinassa esiintyvät kymmenen avataraa kuuluvat olennaisesti hindulaiseen mytologiaan. Avatarat olivat pelastajajumala Vishnun ruumiillistumia, joiden hahmossa tämä ilmestyi arvollisille ihmisille. Niistä kymmenen tunnetaan kaikkein parhaiten, mutta avataroja sanotaan olevan kaikkiaan kuin meressä aaltoja.
1. avatara: Matsya, yksi kolmesta avatarasta, jotka pelastivat ihmiset vedenpaisumukselta.
2. avatara: Kurma, esti maailman aarteita hukkumasta.
3. avatara: Varaha, toi maan takaisin meren pohjasta.
4. avatara: Narasimha, pelasti ihmiskunnan demonilta, joka oli voittamaton päivin ja öin peittoamalla tämän auringon laskiessa.
5. avatara: Vamana, pelasti ihmiskunnan kasvamalla jättiläiseksi.
6. ja 7. avatara: Parasurama ja Rama, ahdistettujen turva.
8. avatara: Krishna, kasvoiltaan niin kaunis, että viisaatkin miehet halusivat koskettaa häntä.
9. avatara: Buddha, tehtävänä johdattaa mielettömät omaan tuhoonsa ja opettaa myötätuntoa eläimiä kohtaan.
10. avatara: Kalkin, avataroista se, joka ei ole vielä astunut maan päälle, tuhoaa lopussa maailman aiheuttamalla uuden vedenpaisumuksen.
D.U.C.K.-ilonpilaajat

Don Rosa kätkee tarinoidensa aloitusruutuun sekä kaikkiin kansikuviinsa ja muihin piirroksiinsa omistuskirjaimet D, U, C ja K. Kymmenen avataran aarre -kansikuvassa, joka nähdään Suomessa mm. samaa nimeä kantavan Rosa-kokoelman kannessa, kirjaimet löytyvät kuvan oikeasta laidasta punaisen kukan terälehdistä. Tarinan avausruudussa D.U.C.K. löytyy veden pinnasta, ankkojen veneen etupuolelta.
Kymijoen lautturit

| Kymijoen lautturit Viikate |
| --- | --- | --- |

Studioalbumin tiedot
 Julkaistu: 6. syyskuuta 2013
 Formaatti: CD, LP, MC
 Tuottaja(t): Kaarle Viikate & Miitri Aaltonen
 Tyylilaji: heavy metal, hard rock, rautalankamusiikki
 Kesto: 40.48
 Levy-yhtiö: Spinefarm Records
Listasijoitukset
  1. (37/2013)
Viikatteen muut julkaisut
| Petäjäveräjät 2012 | Kymijoen lautturit 2013 | Panosvyö 2014 |
Kymijoen lautturit on Viikatteen kymmenes studioalbumi. Se julkaistiin 6. syyskuuta 2013 levymerkillä Spinefarm Recordsin.
Kappaleet

Minä kuorsaan verta – 3.41
Uusi syksy – 4.11
Hopeisen kuun sirppi – 4.15
Kuningas kaiho – 4.07
Tervaskanto – 3.40
Oi pimeys – 4.07
Interludi betonus – 0.52
Pakkasapostolit – 5.34
Tuonen lehtolapset – 3.25
Myrkynvihreää – 4.55
Kymijoen lautturit – 2.00
Kokoonpano

Arvo Viikate – sähkökitara, akustinen kitara
Ervo Viikate – bassokitara, taustalaulu, kosketinsoittimet
Kaarle Viikate – laulu, sähkökitara, akustinen kitara
Simeoni Viikate – lyömäsoittimet
+
Miitri Aaltonen – tuottaja, äänitys ja miksaus (Music Bros-studio)
Heidi Bergbacka – laulu
Tommi Uotila – sello
Tiina Kivijärvi – viulu
Stella Kullström – viulu
Sekakuoro VetySavuKaikki – kappaleessa "Oi pimeys"
Arvostelut

Imperiumi.net: 8+/10
Kaaoszine: 8/10
Soundi:
Aiheesta muualla

Kymijoen lautturit Discogsissa. (englanniksi)
Albumi Kymijoen lautturit Encyclopaedia Metallum -sivustolla (englanniksi)
Lady Felicia

Lady Felicia on hollantilainen perunalajike, jota viljellään myös Suomessa. Se on melko kiinteämaltoinen ruokaperuna, joka sopii erinomaisesti kuorimoiden ja suurkeittiöiden käyttöön.
L.A.M.F.

L.A.M.F. (Like a Mother Fucker) on suomalainen punk rock -yhtye, joka on ottanut vaikutteita musiikkiinsa 1970-luvun lopun punk-yhtyeiltä. L.A.M.F. oli toiminnassa vuosina 1992–2000. Tuona aikana yhtye levytti kolme levyä sekä kaksi EP:tä. Eräs yhtyeen suurimpia hittejä on kappale Kotikulmat. Yhtye oli tauolla joitakin vuosia, jonka aikana yhtyeen jäsenistä I.Striker ja Sid perustivat Stranded-yhtyeen. Osa musisoi tällä välin myös Michael Monroen ja The 69 Eyesin kanssa. Mötley Crüen The Dirt -kirjan suomennos Törkytehdas syntyi myös näinä vuosina erään jäsenen kääntämänä. 2010 L.A.M.F. on kuitenkin jatkanut taas toimintaansa.
1990-luvulla L.A.M.F. oli eräs suosituimpia ja toisaalta pahennusta aiheuttaneita punk-yhtyeitä – nimenomaan oman alakulttuurinsa piirissä. L.A.M.F. kyseenalaistikin kappaleidensa sanoituksissa punk-väen toimintaa ja herätti siten ristiriitaisia tuntemuksia punkkarien keskuudessa. Aikalaistarinoiden mukaan yhtyeen esiintymiset päättyivät usein tappeluihin.
Tuotantoa

L.A.M.F./Klamydia 7" split EP (1995, julkaisija saksalainen Teenage Rebel Records)
Kiitos tyhjästä (1996, julkaisija Kråklund Records)
Kaikki on katoavaista (1997, EMI)
L-luokka (sukellusvene, Japani)

| L / L型潜水艦 |
| --- | --- |


Tekniset tiedot
Uppouma:  893 t (pinnalla) 1 1195 t (sukellus)
Pituus:  70,6 m (kokonaispituus)
Leveys:  7,2 m
Syväys:  3,9 m
Koneteho:  2 400 bhp (pinnalla) 1 600 shp (sukellus)
Nopeus:  17 solmua (pinnalla) 8 solmua (sukellus)
Miehistöä:  48
Aseistus
Meritorjunta:  6 × 45 cm torpedoputkea
Ilmatorjunta:  1 × 8 cm/28 ilmatorjuntatykki 1 × 7,7 mm konekivääri
L-luokka (jap. L型潜水艦, L-gata sensuikan) oli keisarillisen Japanin laivaston kaksoisrunkoisten keskikokoisten sukellusveneiden muodostama alusluokka, jonka alukset palvelivat 1920-luvulta toiseen maailmansotaan. Luokan alusten valmistaminen tapahtui Vickersin opastamana ja kaikki alukset valmistettiin Mitsubishin Koben telakalla.
Alukset

Luokan alukset voidaan jakaa neljään alaluokkaan, jotka eroavat hieman toisistaan.
Alukset > L1-luokka eli Ro-51 luokka

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Ro-51 | Mitsubishi, Kobe | 10. elokuuta 1918 | 10. lokakuuta 1919 | 30. kesäkuuta 1920 | nimetty 1. marraskuuta 1924 Ro-51 poistettu 1. huhtikuuta 1940 |
| Ro-52 | Mitsubishi, Kobe | 10. elokuuta 1918 | 9. maaliskuuta 1920 | 30. marraskuuta 1920 | nimetty 1. marraskuuta 1924 Ro-52 poistettu 1. huhtikuuta 1932 |
Alukset > L2-luokka

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Ro-53 | Mitsubishi, Kobe | 1. huhtikuuta 1919 | 6. heinäkuuta 1920 | 10. maaliskuuta 1921 | nimetty 1. marraskuuta 1924 Ro-53 poistettu 1. huhtikuuta 1940 |
| Ro-54 | Mitsubishi, Kobe | 1. marraskuuta 1919 | 13. lokakuuta 1920 | 10. syyskuuta 1921 | nimetty 1. marraskuuta 1924 Ro-54 poistettu 1. huhtikuuta 1940 |
| Ro-55 | Mitsubishi, Kobe | 30. maaliskuuta 1920 | 10. helmikuuta 1921 | 15. marraskuuta 1921 | nimetty 1. marraskuuta 1924 Ro-55 poistettu 1. huhtikuuta 1940 |
| Ro-56 | Mitsubishi, Kobe | 10. heinäkuuta 1920 | 11. toukokuuta 1921 | 16. tammikuuta 1922 | nimetty 1. marraskuuta 1924 Ro-56 poistettu 1. huhtikuuta 1940 |
Alukset > L3-luokka

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Ro-57 | Mitsubishi, Kobe | 20. marraskuuta 1920 | 3. joulukuuta 1921 | 30. heinäkuuta 1922 | nimetty 1. marraskuuta 1924 Ro-57 poistettu 20. marraskuuta 1945 |
| Ro-58 | Mitsubishi, Kobe | 15. helmikuuta 1921 | 2. maaliskuuta 1922 | 25. marraskuuta 1922 | nimetty 1. marraskuuta 1924 Ro-58 poistettu 15. syyskuuta 1945 |
| Ro-59 | Mitsubishi, Kobe | 18. toukokuuta 1921 | 28. kesäkuuta 1922 | 20. maaliskuuta 1923 | nimetty 1. marraskuuta 1924 Ro-59 poistettu 20. marraskuuta 1945 |
Alukset > L4-luokka

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Ro-60 | Mitsubishi, Kobe | 5. joulukuuta 1921 | 22. joulukuuta 1922 | 17. syyskuuta 1923 | nimetty 1. marraskuuta 1924 Ro-60 haaksirikkoutunut 31. joulukuuta 1941 |
| Ro-61 | Mitsubishi, Kobe | 5. kesäkuuta 1922 | 19. toukokuuta 1923 | 9. helmikuuta 1924 | nimetty 1. marraskuuta 1924 Ro-61 upotettu 1. syyskuuta 1942 |
| Ro-62 | Mitsubishi, Kobe | 8. syyskuuta 1922 | 19. syyskuuta 1923 | 24. heinäkuuta 1924 | nimetty 1. marraskuuta 1924 Ro-62 poistettu 20. marraskuuta 1945 |
| Ro-63 | Mitsubishi, Kobe | 2. huhtikuuta 1923 | 24. tammikuuta 1924 | 20. joulukuuta 1924 | poistettu 20. marraskuuta 1945 |
| Ro-64 | Mitsubishi, Kobe | 15. lokakuuta 1923 | 19. elokuuta 1924 | 30. huhtikuuta 1925 | uponnut osuttuaan miinaan 12. huhtikuuta 1945 |
| Ro-65 | Mitsubishi, Kobe | 15. marraskuuta 1924 | 25. syyskuuta 1925 | 30. kesäkuuta 1926 | uponnut 4. marraskuuta 1942 |
| Ro-66 | Mitsubishi, Kobe | 1. joulukuuta 1925 | 25. lokakuuta 1926 | 28. heinäkuuta 1927 | uponnut 17. joulukuuta 1941 |
| Ro-67 | Mitsubishi, Kobe | 5. maaliskuuta 1925 | 18. maaliskuuta 1926 | 15. joulukuuta 1926 | poistettu 20. heinäkuuta 1945 |
| Ro-68 | Mitsubishi, Kobe | 6. helmikuuta 1924 | 23. helmikuuta 1925 | 29. lokakuuta 1925 | poistettu 30. marraskuuta 1945 |
Laken piirikunta (Illinois)

Laken piirikunta (engl. Lake County) on Yhdysvaltain Illinois’n osavaltiossa sijaitseva piirikunta. Sen väkiluku oli 696 535 vuonna 2019 ja sen pinta-ala on 3 540 neliökilometriä. Piirikunnan hallintokeskus ja väkiluvultaan suurin asutuskeskus on Waukegan.
Piirikunta perustettiin 1. maaliskuuta 1839.
Väestö

Piirikunnan asukkaista 60,9 prosenttia on valkoisia, 20,72 prosenttia latinalaisamerikkalaisia, 8 prosenttia aasialaisia ja 6,35 prosenttia afroamerikkalaisia. 30 prosenttia puhuvat myös muita kieliä kuin englantia. 90,5 prosenttia asukkaista on Yhdysvaltain kansalaisia. Piirikunnan väestön keski-ikä on 38,5 vuotta.
Kuvia piirikunnasta

Waukegan keskustaa.
Six Flags Great America -huvipuisto.
Aiheesta muualla

Kuvia tai muita tiedostoja aiheesta Laken piirikunta (Illinois) Wikimedia Commonsissa
Lars Elton Myhre

Lars Elton Myhre
Lars Elton Myhre (s. 17. elokuuta 1984 Gjøvik) on norjalainen alppihiihtäjä.
Myhren ensimmäinen kilpailu alppihiihdon maailmancupissa oli Kranjska Gorain pujottelussa 5. tammikuuta 2003. Myhre on sijoittunut maailmancupissa parhaimmillaan viidenneksi Beaver Creekin superalppiyhdistetyssä kaudella 2007–2008. Kaksiin olympiakisoihin osallistunut Myhre on sijoittunut olympialaisissa parhaimmillaan 25:nneksi Vancouverin super-g:ssä. Alppihiihdon maailmanmestaruuskilpailuissa hänen paras sijoituksensa on superalppiyhdistetyn seitsemäs sija Garmisch-Partenkircheniaaä 2011. Åren pujottelussa vuonna 2007 hän oli kymmenes.
Nuorten MM-kisoissa Mariborissa vuonna 2004 Myhre otti alppiyhdistetyssä pronssia.
Aiheesta muualla

Lars Elton Myhren kotisivut (Arkistoitu – Internet Archive)
Lasten Tuki

Lasten Tuki on suomalainen varhaisnuorisotyötä tekevä järjestö.
Järjestön juuret ovat kansandemokraattisessa työväenliikkeessä. Yhdistys perustettiin nimellä Demokratian Pioneerien Kannatusyhdistysten Liitto ja sen alkuperäinen tarkoitus oli nimenomaan pioneerityön tukeminen SDPL:ssä. Toiminnan laajennuttua myös muihin järjestöihin vaihdettiin nimeksi vuonna 1959 Työläislasten Tuki (TLT). Nimi lyhennettiin nykyiseen muotoon 1980-luvun alussa.
DPKL:n perustavassa kokouksessa 12. joulukuuta 1954 liiton toimikuntaan valittiin Vieno Aaltonen, Meri Elo, Markus Kainulainen, Sylvi-Kyllikki Kilpi, Reetta Koskinen, Paavo Lehto, August Niemistö, Ville Pessi, Aarne Saarinen, Edvin Salonen ja Aili Tiainen. Vuosikokouksessa 1956 liiton neuvottelukunnan jäseniksi valittiin Eeva Aaltolahti, Ester Fagerblom, Arvo Hautala,  Vuokko Hietala, Esa Hietanen, Olavi Hänninen, Allan Kaspio, Kilpi, Paavo Kivikoski, Kusti Kulo, Pessi, Kalle Saarela, Saarinen, Salonen, Onerva Tainio, Väinö Tattari, Tiainen, Irma Torvi, Jaakko Tuomainen, Uno Vasama ja Toivo Åsvik. Liiton puheenjohtajana toimi Kilpi. 1960-luvulla puheenjohtajana toimi Kivikoski.
Työläislasten Tuki oli ympäri Suomea toimineiden työläislasten hyväksi työskennelleiden (oikeuskelpoisten) yhteisöjen yhdysside. TLT pyrki puolustamaan lasten oikeuksia ja kasvattamaan lapsista raittiita, terveitä ja kansanvaltaisia. TLT:llä oli 1970-luvun alussa 16 piirijärjestöä, joihin kuului yhteensä noin 1 400 yhdistystä. Piireihin kuului kansandemokraattisten järjestöjen ohella joitakin ay-osastoja ja urheiluseuroja. TLT:hen kuului myös noin 7 500 henkilöjäsentä. Järjestön edustajakokoukseen lähetti edustajansa 16 piirin (2/piiri) lisäksi viisi keskusjärjestöjäsentä: SKDL, SNDL, SDNL, SDPL ja SKP (2/järjestö).
Lasten Tuki omistaa Sammalniemen leiri- ja kurssikeskuksen Juupajoella. Ainakin aiemmin järjestön hallussa on ollut myös Viipusjärven retki- ja kurssikeskus Kuusamossa sekä Helsingin ja Uudenmaan piirijärjestöllä oma kurssikeskuksensa.
Lars Ekborg

| Lars Ekborg |
| --- | --- |

Henkilötiedot
Koko nimi:  Lars-Åke Rupert Ekborg
Syntynyt: 6. kesäkuuta 1926 Uppsala, Ruotsi
Kuollut: 7. lokakuuta 1969 (43 vuotta)
Ammatti:  näyttelijä, revyyartisti
Lapset:  Dan Ekborg Anders Ekborg
Näyttelijä
Aktiivisena:  1944–1969
Merkittävät roolit:  Harry (Kesä Monikan kanssa)
Aiheesta muualla
IMDb
Elonet
Lars-Åke Rupert Ekborg (6. kesäkuuta 1926 Uppsala – 7. lokakuuta 1969) oli ruotsalainen näyttelijä ja revyyartisti. Hän näytteli muun muassa Dramatenissa sekä useissa elokuvissa. Ekborg muistetaan erityisesti toisena pääosan esittäjänä Kesä Monikan kanssa -elokuvassa. Myös Ekborgin pojat Anders ja Dan ovat näyttelijöitä.
Aiheesta muualla

Kuvia tai muita tiedostoja aiheesta Lars Ekborg Wikimedia Commonsissa
Laukaan pääkirjasto

| Laukaan pääkirjasto |
| --- | --- |
 Laukaan pääkirjasto on vuodelta 1998.
Sijainti:  Vuojärventie 2, 41340 Laukaa
Koordinaatit:  62.41522°N, 25.94805°E
Tyyppi:  yleinen kirjasto
Perustettu:  1877
Laukaan pääkirjasto, Laukaa: Kirjastot
Laukaan pääkirjasto on Laukaan kunnassa toimiva yleinen kirjasto, joka toimii Laukaan kirkonkylässä. Kirjastotoiminta Laukaassa alkoi vuonna 1877. Nykyisen, vuonna 1998 valmistuneen pääkirjaston rakennuksen suunnitteli arkkitehtitoimisto Kauko Lahti.
Laukaan pääkirjasto on Laukaan kunnankirjaston päätoimipiste ja kuuluu Keski-Suomen maakunnan kirjastojen muodostamaan kirjastokimppaan eli Keski-kirjastoihin. Pääkirjasto ohella laukaalaisia palvelevat Leppäveden kirjasto, Laukaan kirjastoauto, Lievestuoreen kirjasto, Vihtavuoren kirjasto ja muut Keski-kirjastojen toimipisteet sekä verkkokirjasto.
Lastimerkki

Plimsoll line
Lastimerkki eli Plimsollin merkki on vesialuksen kyljessä vesilinjassa oleva viivasto, joka osoittaa aluksen suurimman sallitun syväyksen eli suurimman uppouman määrän kussakin veden tiheydessä sekä kullakin liikennealueella. Lastimerkin kehittäjä oli Samuel Plimsoll, jonka mukaan merkki on nimetty.
Nyrkkisääntönä voidaan sanoa: mitä ylempänä merkki on, sitä enemmän alus voi ottaa lastia. Merkin korkeuteen kölistä vaikuttavat aluksen vakavuuskriteerit, kuten leveys ja pituus, sekä rakenne kuten jäävahvistus. Merkit voivat olla maalattuja tai teräksestä leikattuja ja laivan kylkeen hitsattuja.
Lastimerkissä on omat viivansa makealle vedelle ja suolaiselle vedelle eri vuodenaikoina, sillä aluksen syväyksen kriteerinä on sen veden tiheys, jossa alus kelluu. Samoin liikennealueet määräävät suurinta lastimäärää. Esimerkiksi alimmaksi piirretään aina WNA-viiva, joka tarkoittaa pohjoisen Atlantin talviolosuhteita.
Kirjaimilla on seuraavat merkitykset:
| Koodi | suomeksi | englanniksi |
| --- | --- | --- |
| TF | Trooppinen makea vesi | (tropical fresh water) |
| F | Makea vesi | (fresh water) |
| T | Trooppinen suolainen vesi  | (tropical seawater) |
| S | Suolainen vesi kesällä | (summer temperate seawater) |
| W | Suolainen vesi talvella | (winter temperate seawater) |
| WNA | Pohjoinen Atlantti talvella | (winter North Atlantic) |
Aiheesta muualla

Kuvia tai muita tiedostoja aiheesta Lastimerkki Wikimedia Commonsissa
Lars Erik Gästgivars

| Lars Erik Gästgivars> Henkilötiedot |
| --- | --- |
Syntynyt: 28. toukokuuta 1946 (ikä 78) Sulva
Poliitikko
Puolue:  RKP
Asema:  Kansanedustaja 2011–2015
Vaalipiiri:  Vaasan vaalipiiri
Kotipaikka:  Mustasaari
Aiheesta muualla
Virallinen sivu
Lars Erik Gästgivars (s. 28. toukokuuta 1946 Sulva) on suomalainen yrittäjäneuvos ja vuonna 2011 eduskuntaan Suomen ruotsalaisen kansanpuolueen listalta Vaasan vaalipiiristä valittu kansanedustaja. Hän sai vaaleissa yhteensä 5 650 ääntä. Gästgivars oli ehdolla myös vuoden 2015 eduskuntavaaleissa, mutta 3 001 ääntä ei riittänyt valintaan jatkokaudelle.
Gästgivars oli myös Mustasaaren kunnanvaltuuston puheenjohtaja toimikaudella 2013−2016. Hän hoiti tehtävää myös edeltävällä valtuustokaudella vuosina 2009−2012.
Aiheesta muualla

.aspx Lars Erik Gästgivars Suomen kansanedustajat. Eduskunta.
Lana Condor

| Lana Condor |
| --- | --- |
 Lana Condor vuonna 2015.
Henkilötiedot
Syntynyt: 11. toukokuuta 1997 (ikä 27) Cần Thơ, Vietnam
Ammatti:  näyttelijä, laulaja
Näyttelijä
Aktiivisena:  2016–
Aiheesta muualla
IMDb 
Lana Condor (s. 11. toukokuuta 1997 Cần Thơ, Vietnam) on amerikanvietnamilainen näyttelijä. Hän teki elokuvadebyyttinsä vuonna 2016 ensi-iltansa saanessa elokuvassa X-Men: Apocalypse. Sen jälkeen Condor on esittänyt pääosaa yhdysvaltalaiskirjailija Jenny Hanin nuortenkirjasarjaan Lara Jean pohjautuvissa elokuvissa To All the Boys I’ve Loved Before (2018), To All the Boys: P.S. I Still Love You (2020) ja To All the Boys: Always and Forever (2021). Hän on näytellyt myös elokuvassa Alita: Battle Angel ja televisiosarjassa Deadly Class.
Condor syntyi Vietnamissa, josta hänet adoptoitiin neljän kuukauden ikäisenä. Näyttelijänuransa ohella Condor on julkaissut myös musiikkia.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Muuta |
| --- | --- | --- | --- | --- |
| 2016 | X-Men: Apocalypse | X-Men: Apocalypse | Jubilee | — |
| 2016 | Ajojahti | Patriots Day | Li | — |
| 2018 | To All the Boys I’ve Loved Before | To All the Boys I’ve Loved Before | Lara Jean Covey | — |
| 2019 | Alita: Battle Angel | Alita: Battle Angel | Koyomi | — |
| 2019 | Summer Night | Summer Night | Lexi | — |
| 2020 | To All the Boys: P.S. I Still Love You | To All the Boys: P.S. I Still Love You | Lara Jean Covey | — |
| 2021 | To All the Boys: Always and Forever | To All the Boys: Always and Forever | Lara Jean Covey | — |
| 2022 | Moonshot | Moonshot | Sophie Tsukino | — |
| 2023 | Coyote vs. Acme | Coyote vs. Acme |  | — |
| 2023 | Valiant One | Valiant One | Selby | — |
| 2023 | Ruby – Teini-ikäinen merihirviö | Ruby Gillman, Teenage Kraken | Ruby Gillman | Äänirooli |
Televisio
| Vuosi | Suomenkielinen nimi | Alkuperäinen nimi | Rooli | Muuta |
| 2017 | High School Lover | High School Lover | Allison | televisioelokuva |
| 2018–2019 | Deadly Class | Deadly Class | Saya Kuroki | 10 jaksoa |
| 2019 | Rilakkuma ja Kaoru | Rilakkuma to Kaoru-san | Kaoru (engl. ääni) | 13 jaksoa |
| 2019 | BoJack Horseman | BoJack Horseman | Casey McGarry (ääni) | 2 jaksoa |
| 2022 | Boo, Bitch | Boo, Bitch | Erika Vu | 8 jaksoa |
Aiheesta muualla

Lana Condor Internet Movie Databasessa. (englanniksi)
Lastujärvi (Joensuu)

| Lastujärvi |
| --- | --- |
Valtiot:  Suomi 
Paikkakunta:  Joensuu
Koordinaatit:  62°29′55″N, 30°35′20″E
Järvinumero:  01.036.1.002
Mittaustietoja
Pinnankorkeus:  113,7 m 
Rantaviiva:  10,71 km 
Pinta-ala:  1,73 km² 
Tilavuus:  0,0137 km³ 
Keskisyvyys:  8 m 
Suurin syvyys:  25 m 
 fiLastujärvi 
Lastujärvi on järvi Tuupovaaran kylän luoteispuolella Joensuussa Pohjois-Karjalassa. Sen pinta-ala on 1,7 neliökilometriä. Etäisyys Joensuun keskustasta on 43 kilometriä itäkaakkoon.